cyanic-selkie/wikianc huggingface dataset:
ஆத்திரேலியத் துடுப்பாட்ட அணியின் இந்தியச் சுற்றுப்பயணம், 1996–97
ஆத்திரேலிய அணி 1996 அக்டோபர் மாதம் இந்தியாவில் சுற்றுப்பயணம் மேற்கொண்டு இந்தியா அணியுடன் ஒரு தேர்வுப் போட்டியில் விளையாடியது.
மேற்கோள்கள்
பகுப்பு:இந்தியாவில் துடுப்பாட்டம் பகுப்பு:ஆத்திரேலியாவில் துடுப்பாட்டம்
புளோரன்ஸ் ஆர். சபின்
புளோரன்ஸ் ரேனா சபின் (Florence Rena Sabin நவம்பர் 9, 1871 – அக்டோபர் 3, 1953) ஒரு அமெரிக்க மருத்துவ விஞ்ஞானி ஆவார். இவர் அறிவியல் துறையில் பெண்களுக்கு ஒரு முன்னோடியாக இருந்தார்; ஜான்ஸ் ஹாப்கின்ஸ் மருத்துவக் கல்லூரியில் முழுநேரப் பேராசிரியராகப் பணியாற்றிய முதல் பெண்மணியும், தேசிய அறிவியல் அகாடமியில் தேர்ந்தெடுக்கப்பட்ட முதல் பெண்மணியும் ஆவார். மருத்துவ ஆய்வுகளுக்கான ராக்பெல்லர் மருத்துவ நிறுவனத்தின்  துறைத் தலைவராகவும் விளங்கினார். தனது ஓய்வு காலத்திற்குப் பின்பும், கொலராடோவில் ஒரு பொது சுகாதார ஆர்வலராக தொழிலைத் தொடர்ந்தார், மேலும் 1951 இல்  இப்பணிகளுகாக லாஸ்கர் விருது பெற்றார்.
ஆரம்ப வாழ்க்கை
கொலராடோவில் செண்ட்ரல் சிட்டி எனுமிடத்தில்  செரெனா சபின் என்பவருக்கு நவம்பர் 9, 1871 இல் இளைய மகளாக புளோரன்ஸ் ரானா சாபின் பிறந்தார். புளோரன்சின் தாயார் ஓர் பள்ளி ஆசிரியராக இருந்தார். பின்னர் 1878 ஆம் ஆண்டில் பிரசவத்துக்குப் பிந்தையத் தொற்றுக் காய்ச்சல் (செப்சிஸ்)  காரணமாக  அவர்  இறந்து போனார். அவரது தந்தை ஜார்ஜ் கே. சபின் ஒரு சுரங்க பொறியாளர் ஆவார். அச்சுரங்கத்தில் குடும்பத்தாரோடு வசித்துக் கொண்டு அங்கு வேலையும் செய்து வந்தார். அவரது தாயின் மரணத்திற்குப் பின் புளோரன்சும் அவரது சகோதரி மேரியும் சிகாகோவில் தனது மாமா ஆல்பர்ட் என்பவரின் வீட்டில் வசித்து வந்தனர். அதன் பின்னர் தங்கள் தந்தை வழி தாத்தா பாட்டிகள் வசித்து வந்த வெர்மாண்ட் என்ற இடத்திற்கு இடம் பெயர்ந்தனர்.
அவரது குழந்தை பருவத்தில் சபின் ஒரு பியானோ கலைஞராக வேண்டும் என்று விருப்பம் கொண்டிருந்தார், இருப்பினும் இவர் இசைத் திறமையுடையவராக எப்பொழுதும் இருந்ததில்லை, உயர்நிலை பள்ளியில் படித்த பொழுது, அறிவியலில் கொண்ட கவனமானது, அவரது எதிர்காலத்தை மாற்றுவதற்குக் காரணமாயிற்று.
மேற்கோள்கள்
பகுப்பு:அமெரிக்கப் பெண் அறிவியலாளர்கள் பகுப்பு:1953 இறப்புகள் பகுப்பு:1871 பிறப்புகள்
சார்லி ஹெப்டோ துப்பாக்கிச் சூடு
சார்லி ஹெப்டோ துப்பாக்கிச் சூடு (Charlie Hebdo shooting) என்பது 07 சனவரி 2015 அன்று ஒ.ப.நே 10:30 மணியளவில் முகமூடி அணிந்த மூன்று தீவிரவாதிகளால் பிரான்சு நாட்டின் பாரிஸ் நகரில் அமைந்துள்ள சார்லி ஹெப்டோ பத்திரிகையின் தலைமையகத்தின் மீது துப்பாக்கிச் சூடு நடத்தப்பட்ட நிகழ்வாகும். முதலில் வெளியிடப்பட்ட அறிக்கையின்படி 12 பேர் கொல்லப்பட்டனர் மற்றும் 11 பேர் காயமுற்றனர். கட்டிடத்தினுள் நுழைந்ததும் தானியங்கி ஆயுதங்களின் மூலம் ஆயுததாரிகள் சுட்டனர். 50 முறை துப்பாக்கிச் சூடு நடத்தினர். பிரான்சு நாட்டில் 18 ஜூன் 1961 அன்று 28 பேர் கொல்லப்பட்ட தொடர்வண்டிக் குண்டு வெடிப்பிற்குப் பின்னர் நடந்த மிக மோசமான தீவிரவாதத் தாக்குதல் இதுவாகும்.
பின்புலம்
சார்லி ஹெப்டோ, பிரான்சு நாட்டிலிருந்து வெளியாகும் ஒரு வாராந்த இடதுசாரிப் பத்திரிகை ஆகும். இது கேலிச்சித்திரங்கள், அறிக்கைகள், நகைச்சுவைகள் மற்றும் சர்ச்சைக்குரிய செய்திகளை வெளியிடும் பத்திரிகை ஆகும். 2011 ஆம் ஆண்டு இஸ்லாமிய இறைத்தூதர் முகம்மது நபி தொடர்பான கேலிச்சித்திரம் ஒன்றை வெளியிட்டது. இந்நிகழ்விற்காக, இப்பத்திரிகையின் பழைய அலுவலகம் மீது குண்டுத் தாக்குதல் செய்யப்பட்டு, எரியூட்டப்பட்டது. மேலும் இதன் இணையத்தளமும் விசமிகளால் முடக்கப்பட்டது.
தாக்குதல்
07 ஜனவரி 2015 அன்று ஒ.ப.நே 10 மணியளவில் முகமூடி அணிந்த மூன்று தீவிரவாதிகளால் பிரான்சு நாட்டின் பாரிஸ் நகரில் அமைந்துள்ள சார்லி ஹெப்டோ பத்திரிகையின் தலைமையகத்தின் மீது துப்பாக்கிச் சூடு நடத்தப்பட்டது. முதலில் வெளியிடப்பட்ட அறிக்கையின் படி 12 பேர் கொல்லப்பட்டனர் மற்றும் 11 பேர் காயமுற்றனர். இறந்தவர்களில் இருவர் காவல்துறை அதிகாரிகள். கட்டிடத்தினுள் நுழைந்ததும் தானியங்கி ஆயுதங்களின் மூலம் ஆயுததாரிகள் சுட்டனர். 50 முறை துப்பாக்கிச் சூடு நடத்தினர். துப்பாக்கிச் சூடு நடத்தும் போது பதிவான காணொளியில் தீவிரவாதிகள் அல்லாஹூ அக்பர் எனக் குரலெழுப்பினர். மேலும் நாங்கள் முகம்மது நபிக்காக பழிவாங்குகிறோம், அதனால்தான் கொன்றோம் எனவும் குரலெழுப்பினர். இந்தத் துப்பாக்கிச் சூடு முதலில் கட்டிடத்தின் நுழைவாயிலில் ஆரம்பிக்கப்பட்டது, பின்னர் அலுவலகத்தின் இரண்டாவது மாடியிலும் நடத்தப்பட்டது. இத்துப்பாக்கிச் சூட்டின் போது அலுவலகத்தில் ஊழியர்கள் கலந்துரையாடலில் இருந்தனர். மொத்த துப்பாகிச் சூடு நிகழ்வும் ஐந்து முதல் பத்து நிமிடங்களில் முடிவுற்றது. சில சாட்சிகளின் கூற்றுப்படி துப்பாக்கி ஏந்திய ஆயுததாரி சுடும் போது ஊழியர்கள் பெயரைச் சொல்லி அழைக்கப்பட்டிருக்கின்றனர். இந்தத் ஆயுததாரிகள் ஏமன் நாட்டினைச் சேர்ந்த அல் காயிதா தீவிரவாதிகள் எனத் தெரிகிறது.
அல் காயிதா பொறுப்பேற்றது
சார்லி ஹெப்டோ பத்திரிகை அலுவலகம் மீது நடத்தப்பட்ட தாக்குதலுக்கு அல் காயிதா அமைப்பின் ஏமன் நாட்டுக் கிளை பொறுப்பேற்றுள்ளது. அல்கய்தா ஏமன் கிளையின் முக்கிய தளபதியான நாசர் அல் அன்சாய் இறைதூதரை இழிவுபடுத்தியதற்கு பழிக்குப்பழியாக சார்லி ஹெப்டோ பத்திரிகை அலுவலகம் மீது தாக்குதல் நடத்தப்பட்டது என காணொளி மூலம் இத்தகவலை உறுதிப்படுத்தினார். மேலும், பிரான்சில் தாக்குதல் நடத்த அல்கய்தாவின் ஏமன் கிளை திட்டமிட்டதாகவும் தாக்குதலுக்கு திட்டம் வகுத்து நிதி உதவியை ஏமன் நாட்டு அல்கய்தா வழங்கியதாகவும் அவர் தெரிவித்துள்ளார்.
தாக்குதலுக்குப் பின்னான நிகழ்வுகள்
தாக்குதலுக்குப் பின்னர் தீவிரவாதிகள் மூவரும் காத்திருந்த நான்காவது தீவிரவாதியின் வாகனத்தில் போர்ட் டி பான்டின் (Porte de Pantin) பகுதிக்குச் சென்றனர். அங்கிருந்து மற்றொரு வாகனத்தின் ஓட்டுனரை வலுக்கட்டாயமாக வெளியேற்றி அவ்வாகனத்தைக் கடத்தித் தப்பிச் சென்றனர். தடுத்த காவல் அதிகாரிகளையும் சுட்டனர். காயமுற்ற காவலரை அணுகிய தீவிரவாதி, நீ என்னைக் கொல்ல வேண்டுமா? எனக் கேட்டிருக்கிறார், காவலர் இல்லை, பரவாயில்லை எனப் பதிலளித்த பின்னர் அக்காவலர் தீவிரவாதியால் தலையில் சுடப்பட்டார்.
காயப்படுத்தப்பட்டவர்கள்
மேலும் அடையாளம் காணப்படாத காவல்துறை அதிகாரிகள்.
எதிர்ப்புப் பேரணி
இத்தீவிரவாதத் தாக்குதலுக்கு எதிர்ப்புத் தெரிவிக்கும் விதமாகப் பொதுமக்கள் பிரான்ஸின் பல்வேறு பகுதிகளில் பேரணிகளை நடத்திவருகின்றனர்.
சந்தேகத்திற்குரிய நபர்கள்
thumb|upright|வாசலருகே தவறவிடப்பட்ட அடையாள அட்டையிலுள்ள சையது கோவ்சியின் புகைப்படம்
சந்தேகத்திற்குரிய நபர்கள் சுட்டுக் கொலை
வடக்கு பாரிஸ் பகுதியில் பதுங்கியிருந்த சகோதரர்களான சையது கோவ்சி மற்றும் ஷெரீஃப் கோவ்சி இருவரும் பிரான்சு காவல்துறையினரால் சுட்டுக் கொல்லப்பட்டனர். இருவரும் தொழிற்சாலைப் பகுதிகளில் பதுங்கியிருந்தபோது காவலர்கள் மீது துப்பாக்கிச் சூடும் நடத்தினர். காவலர்களின் பதில் தாக்குதலில் இருவரும் கொல்லப்பட்டனர். இவர்களுடன் தொடர்புடைய மற்றொரு தீவிரவாதி கிழக்கு பாரீஸ் நகரின் வணிக அங்காடி ஒன்றில் பிணையக்கைதிகளுடன் பதுங்கியிருந்தான். சையது கோவ்சி மற்றும் ஷெரீஃப் கோவ்சி சகோதரர்களுக்கு எதிரான தாக்குதல் நடவடிக்கையை காவல்துறையியினர் கைவிட வேண்டும் என்று அந்தத் தீவிரவாதி மிரட்டியிருந்தான். பின்னர், தீவிரவாத எதிர்ப்புக் காவலர் பிரிவின் நடவடிக்கையில் அவன் கொல்லப்பட்டான். பிணையக்கைதிகளில் நால்வர் மீட்பு நடவடிக்கையின் போது கொல்லப்பட்டனர், மேலும் நால்வர் காயமடைந்தனர் மற்றும் பதினைந்து பேர் பத்திரமாக மீட்கப்பட்டனர். காவலர்களில் இருவர் காயமடைந்தனர்.
அல் காயிதா மிரட்டல்
பிரான்சில் மீண்டும் தாக்குதல் நடத்தப்படும் என்று அல் காயிதா எச்சரித்துள்ளது. தாக்குதலில் ஈடுபட்ட தீவிரவாதிகளில் ஒருவன் ஏமனில் கல்வி பயின்றதாகவும் அங்கு அல் காய்தா பயிற்சி முகாம்களில் கலந்து கொண்டதாகவும் ஏமன் பாதுகாப்பு படை தெரிவித்துள்ளது. அரேபியன் தீபகற்பத்தில் உள்ள அல் காய்தா தீவிரவாத அமைப்பின் முக்கிய தலைவரான ஷேக் ஹாரித் அல்-நதாரி (Sheikh Harith al-Nadhari), பிரான்சில் பத்திரிகை அலுவலகம் மற்றும் ஜெவிஸ் பல்பொருள் விற்பனை அங்காடி மீது நடத்தப்பட்ட தாக்குதல் போல் மீண்டும் பிரான்சில் தாக்குதல் நடத்தப்படலாம் என்று மிரட்டல் விடுத்துள்ளார். ''முஸ்லீம்கள் மீது ஆக்ரோஷம் காட்டுவதை குறைத்துக்கொள்வது உங்களுக்கு நல்லது. இதனால் நீங்கள் பாதுகாப்பாக வாழ முடியும். நீங்கள் ஏற்க மறுத்தால் போர் தொடுக்கப்படும்'' என மிரட்டலில் தெரிவித்துள்ளன. தீவிரவாதி ஷெரீஃப் கோவ்சி இத்தாக்குதலுக்கு அல் காயிதா நிதி உதவி வழங்கியதாக கொல்லப்படுவதற்கு முன்னர் தெரிவித்தான்.
மேற்கோள்கள்
பகுப்பு:பிரான்சில் தீவிரவாதத் தாக்குதல்கள் பகுப்பு:இசுலாமும் வன்முறையும் பகுப்பு:2015 நிகழ்வுகள் பகுப்பு:பிரான்சில் கருத்து வெளிப்பாட்டுச் சுதந்திரம்
பானு சந்தர்
பானு சந்தர் ஒரு இந்திய திரைப்பட நடிகர், இயக்குனர் மற்றும் தயாரிப்பாளர் ஆவார். முக்கியமாக தெலுங்கு மற்றும் தமிழ் சினிமாவில் பணியாற்றுகிறார். இவர் பிரபல இசையமைப்பாளர் மாஸ்டர் வேணுவின் மகன் ஆவார்.தமிழ், தெலுங்கு, கன்னடம் ஆகிய மொழிகளில் 100 க்கும் மேற்பட்ட படங்களில் நடித்துள்ளார்.
குறிப்புகள்
பகுப்பு:தமிழ்நாட்டு தொலைக்காட்சி பிரமுகர்கள் பகுப்பு:தமிழ்த் தொலைக்காட்சி நடிகர்கள் பகுப்பு:தெலுங்கு திரைப்பட நடிகர்கள் பகுப்பு:தமிழ்த் திரைப்பட நடிகர்கள் பகுப்பு:தெலுங்கு மக்கள் பகுப்பு:வாழும் நபர்கள் பகுப்பு:1952 பிறப்புகள்
1468
1468 (MCDLXVIII) பழைய யூலியன் நாட்காட்டியில் வெள்ளிக்கிழமை ஆரம்பமான ஒரு நெட்டாண்டாகும்.
தெனிசு சலிவன்
தெனிசு பார்னெல் சலிவன் (Dennis Parnell Sullivan, பிறப்பு: பெப்ரவரி 12, 1941) அமெரிக்கக் கணிதவியலாளர் ஆவார். இயற்கணித இடவியல், வடிவியல் இடவியல் மற்றும் இயக்கவியல் அமைப்புகளில் பணிபுரிந்ததற்காக அறியப்படுகிறார். நியூயார்க் நகரப் பல்கலைக்கழக பட்டதாரி மையத்தில் தலைவராகவும், இசுட்டோனி புரூக் பல்கலைக்கழகத்தில் பேராசிரியராகவும் உள்ளார்.
இவருக்கு 2010 ஆம் ஆண்டிற்கான கணிதத்துக்கான ஊல்ஃப் பரிசும், 2022 ஆம் ஆண்டிற்கான ஏபெல் பரிசும் கிடைத்தன.
வாழ்க்கைக் குறிப்பு
சலிவன் 1941 பெப்ரவரி 12 இல் மிச்சிகனில் பிறந்தார். இவரது குடும்பம் விரைவிலேயே இயூசுட்டனுக்கு இடம்பெயர்ந்தது.
ரைசுப் பல்கலைக்கழகத்தில் வேதிப் பொறியியல் படிப்பிற்காக சேர்ந்தார், ஆனால் குறிப்பாக ஊக்கமளிக்கும் கணிதத் தேற்றங்களை எதிர்கொண்ட போது, இரண்டாம் ஆண்டில் தனது முக்கியப் பாடத்தை கணிதத்திற்கு மாற்றினார். 1963 இல் இளங்கலை பட்டம் பெற்றார். தனது முனைவர் பட்டத்தை பிரின்சுட்டன் பல்கலைக்கழகத்தில் 1966 இல் முக்கோண உருவக சமன்பாடுகள் பற்றிய ஆய்வுக்காகப் பெற்றுக் கொண்டார்.
பணி
சலிவன் 1966 முதல் 1967 வரை நேட்டோ ஆய்வூதியம் பெற்று வாரிக் பல்கலைக்கழகத்தில் பணியாற்றினார். 1967 முதல் 1969 வரை கலிபோர்னியா பல்கலைக்கழகம் (பெர்க்லி)யிலும், 1969 முதல் 1973 வரை மாசாச்சூசெட்சு தொழில்நுட்பக் கழகத்திலும் பணியாற்றினார். 1973 முதல் 1974 வரை பார்சு-சுத் பல்கலைக்கழகத்தில் உதவிப் பேராசிரியராகவும், 1974 முதல் மேம்பட்ட அறிவியல் ஆய்வுகள் நிறுவனத்தில் பேராசிரியராகவும் பணியாற்றினார். 1981 இல், இவர் நியூயார்க் நகரப் பல்கலைக்கழகத்தின் பட்டதாரிகள் மையத்தின் ஆல்பர்ட் ஐன்ஸ்டைன் தலைமைப் பொறுப்பை ஏற்றார். 1996 இல் இச்சுட்டோனி புரூக் பல்கலைக்கழகத்தின் கணிதப் பீடத்தில் சேர்ந்தார். வடிவவியல் மற்றும் இயற்பியலுக்கான சைமன்ஸ் மையத்தை நிறுவுவதில் சல்லிவன் ஈடுபட்டு, அதன் அறங்காவலர் குழுவில் உறுப்பினராக உள்ளார்.
தனிப்பட்ட வாழ்க்கை
சலிவன் கணிதவியலாளர் மொய்ரா சாசு என்பவரைத் திருமணம் புரிந்தார்.
சார்ள்ஸ் லாட்ஜ் ஆடம்சன்
சார்ள்ஸ் லாட்ஜ் ஆடம்சன் (Charles Lodge Adamson, பிறப்பு: மே 18 1906, இறப்பு: நவம்பர் 18 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1934 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
சார்ள்ஸ் லாட்ஜ் ஆடம்சன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 24 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1906 பிறப்புகள் பகுப்பு:1979 இறப்புகள் பகுப்பு:டர்ஹாம் துடுப்பாட்டக்காரர்கள்
நியூ யோர்க் நிக்ஸ்
நியூ யோர்க் நிக்ஸ் (New York Knicks) என். பி. ஏ.-இல் ஒரு கூடைப்பந்து அணியாகும். இந்த அணி நியூ யோர்க் மாநிலத்தில் நியூ யோர்க் நகரில் அமைந்துள்ள மேடிசன் ஸ்குவேர் கார்டன் மைதானத்தில் போட்டிகள் விளையாடுகிறார்கள். இந்த அணியின் வரலாற்றில் சில புகழ்பெற்ற வீரர்கள் விலிஸ் ரீட், வால்ட் ஃப்ரேசியர், பேட்ரிக் யூவிங், ஏள் மன்ரோ.
வெளி இணைப்புகள்
பகுப்பு:என்.பி.ஏ. கூடைப்பந்தாட்ட அணிகள் பகுப்பு:நியூ யோர்க் மாநிலம்
சுலேகா தாவூத்
சுலேகா தாவுத், (Zulekha Daud) சுலேகா மருத்துவமனை ஐக்கிய அரபு அமீரகம் உட்பட அலெக்சிஸ் பல்நோக்கு மருத்துவமனை, இந்தியா மற்றும் சுலேகா கல்லூரிகள், இந்தியா, சுலேகா நலவியல் குழுமத்தின் நிறுவனர் மற்றும் தலைவராக உள்ளார். அவர் 1992 இல் ஐக்கிய அரபு அமீரகத்தில் மற்றும் 2016 இல் இந்தியாவில் சுலேகா மருத்துவமனைகளை நிறுவினார். மருத்துவர். தாவூத், இந்தியாவின் மகாராட்டிராவின் நாக்பூரைச் சேர்ந்தவர், ஐக்கிய அரபு அமீரகத்தைச் சேர்ந்த பரவலாக அறியப்பெற்ற மருத்துவர், தொழில்முனைவோரான இவர், வெளிநாடுகளில் உள்ள இந்தியர்களுக்கான இந்தியாவின் மிக உயர்ந்த கௌரவ விருதான பிரவாசி பாரதிய சம்மான் விருதினை 2019 ஆம் ஆண்டில் பெற்றார். பரோபகார மற்றும் தொண்டு பணிகளில் குறிப்பிடத்தக்க பங்களிப்பை வழங்கிய தனிநபர்களுக்கு இந்த விருது வழங்கப்படுகிறது. இந்தியாவின் வாரணாசியில் நடைபெற்ற விழாவில் 23 ஜனவரி 2019 அன்று மாண்புமிகு குடியரசுத் தலைவர் ராம் நாத் கோவிந்த் அவர்களால் இவருக்கு விருது வழங்கப்பட்டது.
அவரது ஐந்து தசாப்த கால மதிப்புமிக்க பங்களிப்புகளுக்கு நன்றி மற்றும் பாராட்டு கடிதத்தை வழங்கினார். ஐக்கிய அரபு அமீரகத்தில் உள்ள சுகாதாரத் துறை மற்றும் ஐக்கிய அரபு அமீரக குடிமக்கள் மற்றும் குடியிருப்பாளர்களின் நலன்களை உயர்த்துவதற்கான அவரது அயராத முயற்சிகளுக்காக, சேக் அப்துல்லா பின் சயீத் அல் நகியான், வெளியுறவு மற்றும் சர்வதேச ஒத்துழைப்பு அமைச்சர் புதுடெல்லியில் உள்ள சுலேகா நலவியல் குழுமத்தின் நிறுவனர் மற்றும் தலைவர் மருத்துவர் சுலேகா தாவூத்தை அங்கீகரித்து கௌரவித்தார்.ஃபோர்ப்ஸ் ,ஐக்கிய அரபு அமீரகத்தில் 100 இந்தியத் தலைவர்கள் பட்டியலில் மத்திய கிழக்கு சுகாதாரத் துறையில் இவர் செய்த பங்களிப்பை அங்கீகரிக்கும் விதமாக இவரது பெயரினை இடம்பெறச் செய்தது இவருக்கு துபாய் தர விருதினை, ஐக்கிய அரபு அமீரகத்தின் துணைத் தலைவரும் பிரதமரும் மற்றும் துபாய் ஆட்சியாளருமான  ஷேக் முகமது பின் ரஷித் அல் மக்தூம்  வழங்கினார்.
வாழ்க்கை மற்றும் தொழில்
சுலேகா தாவுத் ஒரு கட்டிட தொழிலாளியின் குடும்பத்தில் பிறந்தார். அவர் இந்தியாவின் நாக்பூரில் உள்ள அரசு மருத்துவக் கல்லூரியில் இளங்கலை மருத்துவம், இளங்கலை அறுவை சிகிச்சை பட்டம் பெற்றார். அவர் மகளிர் மருத்துவத்தில் நிபுணத்துவம் பெற்றவர் ஆவார்.
1964 இல் ஐக்கிய அரபு அமீரகத்திற்குச் சென்றார், அங்கு பயிற்சி பெற்ற முதல் பெண் இந்திய மருத்துவர் எனும் பெருமை பெற்றார். அவர் முதலில் அமெரிக்க குவைத் மிஷன் மருத்துவமனையில் பணிபுரிந்தார், அதே நேரத்தில் அவரது கணவர் மருத்துவர் இக்பால் தாவூத் ராஸ் அல் கைமாவில் கண் மருத்துவராக இருந்தார். 1971 இல் கூட்டமைப்பு உருவாக்கப்படுவதற்கு முன்பு, ஐக்கிய அரபு அமீரகத்தில் அடிப்படை வசதிகள் மட்டுமே இருந்தன, சில பகுதிகளில் மின்சாரம் போதுமான அளவில் இல்லை. அவர் தனது தொழில் வாழ்க்கையில் 10,000 க்கும் மேற்பட்டவர்களுக்கு பிரசவம் பார்த்துள்ளார். இந்தத் துறையில் அவர் செய்த வேலையே அவளுக்கு 'அம்மா சுலேகா' எனும் பெயரைப் பெற்றுத் தந்தது.
1992 இல் ஷார்ஜாவில் முதல் சுலேகா மருத்துவமனை அமைக்கப்பட்டது. இது 30 படுக்கை வசதியுடன் தொடங்கியது மற்றும் சுலேகாகுழு இப்போது துபாயில் உள்ள மற்றொரு மருத்துவமனையுடன் 3 மருத்துவ மையங்கள் மற்றும் மருந்தகங்களின் சங்கிலியை உள்ளடக்கியதாக விரிவுபடுத்தியுள்ளது. இன்று, சுலேகாகுழுமம் எமிரேட்ஸில் உள்ள மிகப்பெரிய தனியார் சுகாதார வலையமைப்புகளில் ஒன்றாகும். இரண்டு மருத்துவமனைகள் மற்றும் மூன்று மருத்துவ மையங்களின் மூலம், சுலேகா குழு ஆண்டுதோறும் சுமார் 550,000 பேருக்கு சிகிச்சை அளிக்கிறது.
சான்றுகள்
பகுப்பு:வாழும் நபர்கள் பகுப்பு:இந்தியப் பெண் மருத்துவர்கள் பகுப்பு:இந்திய மகப்பேறியலாளர்கள் பகுப்பு:மகாராட்டிர மக்கள்
ஜீவன் தொண்டமான்
ஜீவன் தொண்டமான் (Jeevan Thondaman; பிறப்பு: 9 நவம்பர் 1994) இலங்கையின் மலையக அரசியல்வாதி ஆவார்.
அரசியலில்
ஜீவன் தொண்டமான் 2020 ஆகத்து 12 இல் கோட்டாபய ராஜபக்சவின் இரண்டாவது அமைச்சரவையில் தோட்ட வீடமைப்பு, சமூக உட்கட்டமைப்பு இராசாங்க அமைச்சராக நியமிக்கப்பட்டார்.
மேற்கோள்கள்
பகுப்பு:1994 பிறப்புகள் பகுப்பு:இலங்கை மலையகத் தமிழ் அரசியல்வாதிகள் பகுப்பு:இலங்கைத் தொழிலாளர் காங்கிரஸ் அரசியல்வாதிகள் பகுப்பு:வாழும் நபர்கள் பகுப்பு:இலங்கையின் 16வது நாடாளுமன்ற உறுப்பினர்கள் பகுப்பு:இலங்கையின் இராசாங்க அமைச்சர்கள்
தெத்திகிரிபட்டி ஊராட்சி
தெத்திகிரிபட்டி ஊராட்சி (Thethigiripatti Gram Panchayat), தமிழ்நாட்டின் சேலம் மாவட்டத்தில் உள்ள மேச்சேரி வட்டாரத்தில் அமைந்துள்ளது. இந்த ஊராட்சி, மேட்டூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
இக்கிராமத்தில் காணப்படும் தெத்திகிரிப்பட்டி அக்னி மாரியம்மன் கோவில் மிகவும் புகழ்பெற்றது. பங்குனி முதல்செவ்வாய்க்கிழமை தொடங்கி இரண்டாம்வியாழன் வரை திருவிழா வெகு விமரிசையாக நடக்கும். தெத்திகிரிப்பட்டி ஊர் பொதுமக்கள் இவ்விழாவினை நடத்துவர். சுற்று வட்டார கிராம மக்களின் இஷ்ட தெய்வமாக இம்மாரியம்மன் விளங்குகிறது..! மேலும் பழமையான முருகன்கோவில் இவ்வூரின் மலையில் அமைந்துள்ளது. இவ்வூர்மக்களின் பூர்வீகம் அரியலூர் மாவட்டத்தில் உள்ள உஞ்சனை என்ற பகுதியாக இருக்கலாம் என்று கருதப்படுகிறது. விவசாயம் முக்கிய தொழிலாக உள்ளது. தெத்திகிரிப்பட்டி, கரும்பு சாலையூர், கச்சராயனூர், ஆட்டுகாரனூர் பகுதிகளில் நடுநிலைப் பள்ளிகளும், ஆரம்பப்பள்ளிகளும் காணப்படுகிறது.
(edited by S.Ragul)
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கொங்கு நாடு
கொங்குநாடு (Kongu Nadu) என்பது தமிழ்நாட்டின் மேற்கு பகுதியில் உள்ள ஒரு மண்டலம் ஆகும். இதை கொங்கு மண்டலம் என்றும் அழைக்கப்படுகிறது. சேரர்களால் ஆளப்பட்ட இப்பகுதியானது, கிழக்கில் தொண்டை நாடும், தென் கிழக்கில் சோழ நாடும் மற்றும் தெற்கே பாண்டிய நாடு ஆகியவற்றால் சூழப்பட்டுள்ளது. இது தென்கிழக்கு கர்நாடகத்தின் சில பகுதிகளையும், வடகிழக்கு கேரளத்தின் சிறிய பகுதியையும் உள்ளடக்கியது.
பெயர்க்காரணம்
கொங்கு என்பதற்குப் பல பொருள் உண்டு .தேன் பூந்தாது, குரங்கு என்று பொருள் உண்டு.
கொங்கு என்ற சொல்லின் பெயர்க்காரணமாக கீழுள்ள காரணங்கள் முன்வைக்கப்படுகின்றன:
ஆவணங்களும் வாழ்வியலும்
குறளைப் பற்றிய கல்வெட்டுகள், செப்பேடுகள், மேலோலைகள் உள்ளிட்ட வரலாற்று ஆவணங்களைத் கொங்கு நாட்டில் பரவலாகக் காணலாம். இடைக்காலத் தமிழகத்தில் கொங்கு மண்டலத்தின் பிரதான ஆட்சி நூலாகத் திருக்குறள் திகழ்ந்துள்ளது. சேலம் மாவட்டம் மல்லூர் அருகிலுள்ள பொன்சொரிமலையில் 15-ஆம் நூற்றாண்டைச் சேர்ந்த சமணக் கல்வெட்டு ஒன்றில் "தன்னூன் பெருக்கற்குத் தான்பிறி தூனுண்பா னெங்ஙன மாளு மருள்" என்ற புலால் மறுத்தல் அதிகாரத்துக் குறட்பா காணப்படுகிறது. இது அக்காலத்து கொங்கு நாட்டு மக்கள் அகிம்சையையும் கொல்லாமையையும் தங்கள் வாழ்வியல் நெறிகளாகக் கடைபிடித்து வந்ததைக் காட்டுவதாக உள்ளது. 1617-ஆம் ஆண்டின் கொங்கு நாட்டு பூந்துறை நாட்டார் மேலோலை, 1798-ஆம் ஆண்டின் கொங்கு நாட்டுப் நாரணபுரத்து பல்லடம் அங்காள பரமேசுவரி கொடைச் செப்பேடு, நாமக்கல் மாவட்டம் கபிலக்குறிச்சிப் பகுதியில் காணப்படும் 18-ஆம் நூற்றாண்டின் கபிலமலைச் செப்பேடு, பழனி வீரமுடியாளர் மடத்துச் செப்பேடு, கொங்கு நாட்டு காரையூர் செப்பேடு, பழையகோட்டை ஏடு போன்றவை கொங்கு மண்டலத்தில் காணப்படும் திருக்குறளைப் பற்றிய குறிப்புகளைக் கொண்ட மேலும் சில வரலாற்று ஆவணங்களாகும்.
சமயம்
இந்தப் பகுதியில் சைவ சமயம் பிரதானமாக இருந்தது. இருப்பினும், வைணவம், சாக்தம், சமணம் மற்றும் பௌத்தம் ஆகிய இந்து சமயங்கள் கணிசமான எண்ணிக்கையில் இருந்தன. இந்த பகுதியில் பெரும்பான்மையாக உள்ள கொங்கு வேளாளர் கள் சைவ சித்தாந்தம் அடிப்படையிலான சைவ சமயத்தை பின்பற்றுபவர்கள். பொ.ஊ.மு. 12-ஆம் நூற்றாண்டுக்கும் பொ.ஊ. 3-ஆம் நூற்றாண்டுக்கும் இடையில் கொங்கு நாட்டில் சமண சமயம் கணிசமாக இருந்தது.
18 குடிகள்
சங்க காலத்தில் கொங்கு நாட்டின் குடிகள் வேளிர், பூழியர், மழவர், வேடர் ஆகியோர் என்று தொல்காப்பியம் கூறுகிறது. வேளிர் என்பவர்களும், கிழார் என்பவர்களும் கொங்கு வேளாளக் கவுண்டர்கள். அவர்கள் கொங்கு நாட்டில் பெரும்பான்மையாகவும் ஆளும் குடியாகவும் இருந்தனர். பூழியர்கள் இடைக்குலமக்கள், மழவர்கள் வீரமிக்கவர்கள் ஓரியின் இனத்தவர்கள் வேடர்கள் வேட்டை ஆடுவோர்.
கொங்கு மண்டல சதகம் மற்றும் பதிற்றுப்பத்து, அகநானூறு, புறநானூறு உள்ளிட்ட பல்வேறு நூல்கள், கொங்கு நாட்டில் வாழும் 18 வகைக் குடிகள் பற்றி கூறுகிறது.
சார்லி ஆடம்சன்
சார்லி ஆடம்சன் (Charlie Adamson, பிறப்பு: ஏப்ரல் 18 1875, இறப்பு: செப்டம்பர் 17 1918), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1899/00 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
கொங்கு நாடு
புவியியல் வரையறை
இப்பகுதி காவேரி நீர்பிடிப்புப் பகுதி முழுவதும் பரவியது. 17-ஆம் நூற்றாண்டின் கவிஞராக, வளசுந்தர கவிராயர் தனது கொங்குமண்டல சடக்கத்தில் கொங்குநாட்டின் எல்லைகளை குறிப்பிடுகிறார். "வடக்கே பெரும்பாலை வைகாவூர் தெற்கு
சார்லி ஆடம்சன்
வெளி இணைப்பு
சார்லி ஆடம்சன் கிரிக்-இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 24 2011.
கொங்கு நாடு
புவியியல் வரையறை
குடக்குப் பெருப்புவெள்ளிக் கன்று – கிடக்கும்
சார்லி ஆடம்சன்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1875 பிறப்புகள் பகுப்பு:1918 இறப்புகள் பகுப்பு:டர்ஹாம் துடுப்பாட்டக்காரர்கள்
கொங்கு நாடு
புவியியல் வரையறை
களித்தண் டலைமேவும் காவிரிசூழ் நாடு
குளித்தண் டலையளவும் கொங்கு”
இதிலிருந்து நாம் 17-ஆம் நூற்றாண்டு கொங்குவின் எல்லைகள் என்பதை உறுதி செய்கிறோம்:
வடக்கு: நந்திகிரி (கோலார் மற்றும் தும்கூர் மாவட்டங்களில் உள்ள நந்தி மலைகள். இன்றைய பெங்களூருவின் வடக்கே எழுபது கிலோமீட்டர் தொலைவில் கர்நாடகாவில் உள்ளது).
தெற்கு: வராககிரி (பழனி-கொடைக்கானல் மலைத்தொடரில் உள்ள பன்றிமலை மலை, பன்றிமலை அதன் சமஸ்கிருத பெயரில் குறிப்பிடப்படுகிறது).
கிழக்கு: குடகு மற்றும் வெள்ளிகுண்டு (கர்நாடகாவின் மடிகேரி மாவட்டத்தில் உள்ள குடகு மற்றும் கோயம்புத்தூர் அருகே உள்ள வெள்ளிங்கிரி மலைகள், கேரளாவின் எல்லையை உருவாக்குகின்றன).
மேற்கு: குளித்தலை (கரூர் மாவட்டம். கரூர்- திருச்சிராப்பள்ளி நெடுஞ்சாலையில் அமைந்துள்ளது).
உள்ளடக்க நாடுகள்
கொங்கு மண்டலத்தில் 24 நாடுகளும் இணைநாடுகள் சிலவும் இருந்ததாகக் கொங்கு மண்டல சதகம் 3-ஆம் பாடல் தெரிவிக்கிறது. அவற்றை உரைநூல் ஒன்று குறிப்பிடுகிறது. அவற்றின் அகரவரிசை வருமாறு. 24 நாடுகள்: right|thumb|250px|கொங்கு மண்டலத்தில் நடக்கும் திருமண நிச்சயதார்த்தத்தில் நடக்கும் சடங்குகள். கொங்கு மண்டலத்தின் 24 நாடுகளில் ஒவ்வொரு நாட்டிற்கும் ஒரு வெற்றிலை பாக்கு வைக்கப்பட்டுள்ளது.
இணைநாடுகள்
சங்க நூல்களில் கொங்கர்
"கொங்கு புறம் பெற்ற கொற்ற வேந்தே"-புறநானூறு-பாடல்-373
"கொங்கர் குடகட லோட்டிய ஞான்றை"-புறநானூறு-பாடல்-160
'ஆ கெழு கொங்கர்' என்னும் பதிற்றுப்பத்து (22) பாடல் தொடர் ஆனிரைகளைப் பேணுவதில் கொங்கர்களுக்கு இருந்த ஈடுபாட்டைக் காட்டுகிறது.
சமய இலக்கியங்களில் கொங்கு
"விரவியவீங்கோய் மலைமுதலாக விமலர்தம் பதிபலவணங்கிக்
குரவலர் சோலையணிதிருப்பாண்டிக் கொடு முடியணைந்தனர் கொங்கில்"- பெரிய புராணம்(-ஏயர்கோன்-85)
"காரூரு மலைநாடு கடந்தருளிக் கற்சுரமும்
நீரூருங் கான்யாறு நெடுங்கானும் பலசுழியச்
சீரூரும் திருமுருகன் பூண்டிவழிச் செல்கின்றார்"-பெரிய புராணம்(-சேரமான்-164)
தொல்பொருள் மற்றும் கலாச்சாரம்
பாரம்பரியமாக, கொங்கு நாடு பகுதி மக்கள் திருக்குறளை மிகவும் பயபக்தியுடன் நிலைநாட்டினர் .திருக்குறள் இடைக்காலத்தில் இப்பகுதியின் தலைமை நிர்வாக உரையாக இருந்தது. கொங்கு நாடு பகுதி முழுவதும் பல குறள் கல்வெட்டுகள் மற்றும் பிற வரலாற்று பதிவுகள் காணப்படுகின்றன. சேலம் மாவட்டம் மல்லூருக்கு அருகிலுள்ள பொன்சோரிமலையில் உள்ள 15-ஆம் நூற்றாண்டு சமண கல்வெட்டுகளில் "புலான்மறுத்தல்" அதிகாரத்திலிருந்து 251-ஆவது திருக்குறள், "தன்னூன் பெருக்கற்குத் தான்பிறி தூனுண்பா நெங்ஙன மாளு மருள்" (பிற உயிர்களுடைய கொழுப்பில் தன்னைக் கொழுக்க வைப்போர் எவ்விதம் அருளுடையவராக இருப்பர்?) என்று ஒரு பாறையில் ஐந்து வரிகளில் செதுக்கப்பட்டுள்ளது. கொங்கு நாடு பிராந்திய மக்கள் அஹிம்சா மற்றும் கொலை செய்யாத தர்மங்களை கடைப்பிடித்ததை இது குறிக்கிறது. பொ.ஊ. 1617 பூந்துறை நாட்டார் நூல்கள், பொ.ஊ. 1798 பல்லடம் நாரணபுரம் அங்காள பரமேஸ்வரி கோடை செப்பு கல்வெட்டுகள், நாமக்கல் மாவட்டம், கபிலமலை 18-ஆம் நூற்றாண்டு செப்பு கல்வெட்டுகள், பழனி வீரமுதியார் மடத்து செப்பு கல்வெட்டுகள், கரையூர் செப்பு கல்வெட்டுகள் மற்றும் பாளையங்கோட்டை பதிவுகள் ஆகியவை கொங்கு நாட்டில் காணப்படும் சில திருக்குறள் கல்வெட்டுகள்.
சமையல் முறை
கொங்கு நாட்டு உணவு பெரும்பாலும் தென்னிந்தியாவின் பிற பகுதிகளைப் போலவே அரிசியை அடிப்படையாகக் கொண்டதாக தற்போது உள்ளது. இது வறண்ட பகுதி என்பதால், உணவு வகைகளில் சோளம், கம்பு, கேழ்வரகு, பல்வேறு வகையான பருப்பு வகைகள் மற்றும் எள் ஆகியவை முக்கிய உணவாக முற்காலத்தில் இருந்துள்ளது. வாழை இலையில் உணவு பரிமாறப்படுகிறது. வாழை இலையில் சாப்பிடுவது பழைய வழக்கமாக இருப்பதோடு, உணவுக்கு ஒரு தனித்துவமான சுவையை அளிக்கிறது மற்றும் ஆரோக்கியமாக கருதப்படுகிறது. இட்லி, தோசை, பணியாரம், ஆப்பம் ஆகியவை பிரபலமான உணவுகள். சிறந்த தரமான மஞ்சள் இப்பகுதியில் விளைகிறது. இது சமையலில் ஒரு முக்கிய மூலப்பொருள் ஆகும். பாரம்பரிய கொங்கு மக்கள் பெரும்பாலும் சமய காரணங்களுக்காக சைவ உணவை உண்பவர்கள். இங்கு சிறப்பு நாட்களில் செய்யப்படும் ஒப்புட்டு என்பது அரிசி, கொண்டைக்கடலை, கருப்பட்டி அல்லது கரும்பு வெல்லம், ஏலக்காய் மற்றும் நெய் ஆகியவற்றால் செய்யப்பட்ட இனிப்பு உணவாகும்.
கொங்குநாடு பிராந்தியத்தின் உணவு வகைகளில் இடியாப்பம் (நூடுல்ஸ் வடிவிலான அரிசி உணவு), ஒப்புட்டு (இனிப்பு திணிப்புடன் வெளியே உலர்ந்த ஒரு பீட்சா போன்ற உணவு), கோலா உருண்டை, தேங்காய் பால் (தேங்காய், வெல்லத்தால் செய்யப்பட்ட இனிப்பு சூடான பால்) உளுந்து காளி (வெல்லம், இஞ்சி எண்ணெய் உளுந்து ஆகியவற்றால் ஆன இனிப்பு), கச்சாயம் (வெல்லம் மற்றும் அரிசியால் செய்யப்பட்ட இனிப்பு), அரிசிப்பருப்பு சாதம், ராகி புட்டுமாவு, அரிசிப் புதுமாவு, கம்பு பணியாரம், ராகி பகோடா, தேங்காய் பார்பி, கடலை உருண்டை, எள்ளு உருண்டை மற்றும் பொரி உருண்டை. மைதா அல்லது பிற மாவுடன் செய்யப்பட்ட பரோட்டா, அரிசிபருப்பு சாதம் போன்ற உணவுகள் இப்பகுதியில் தனித்துவமானவை மற்றும் அடிக்கடி வீடுகளில் சமைக்கப்படுபவை. தேங்காய் எண்ணெய் மற்றும் தேங்காய் பெரும்பாலான உணவுகளில் பயன்படுத்தப்படுவதால் கொங்குநாடு உணவு மற்ற தமிழக உணவு வகைகளிலிருந்து சற்று வேறுபட்டது. தேங்காய் எண்ணெய் மற்றும் மஞ்சள் ஆகியவற்றில் இப்பகுதி அதிக உற்பத்தியாகிறது. இது அவர்களின் சமையலில் பிரதிபலிக்கிறது. ஏராளமான எண்ணெய் விதைகள் வளர்ந்து ஆசிர்வதிக்கப்பட்ட இப்பகுதி மக்கள் எண்ணெயில் ஊறவைத்த பல்வேறு ஊறுகாய்களை செய்கின்றனர். கொங்கு பகுதியில் எலுமிச்சை, பச்சை மா, பச்சை மிளகு, இஞ்சி ஊறுகாய் மிகவும் பொதுவானவை.
மதுரை நாயக்கர்களின் பாளையக்காரர்
கொங்கு நாட்டில் 17-ஆம் நூற்றாண்டில் மதுரை நாயக்கர்களின் ஆளுமை 1659-இல் தொடங்கி 1672-இல் முடிவடைந்தது.
கொங்கு நாட்டில் உள்ள சட்டமன்ற தொகுதிகள்
என தமிழகத்தின் 67 சட்டமன்ற தொகுதிகளை இந்த கொங்கு மண்டலம் உள்ளடக்கி உள்ளது. 2021 சட்டமன்ற தேர்தலில், கொங்கு மண்டலத்தில், 67/44 தொகுதிகளில் அதிமுக வெற்றிபெற்று, கொங்கு மண்டலத்தில் பெரும்பான்மை பெற்றுள்ளது.
கொங்கு நாட்டின் நாடாளுமன்ற தொகுதிகள்
என பதினோறு மக்களவை தொகுதிகளை இந்த கொங்கு மண்டலம் கொண்டுள்ளது.
கொங்குநாட்டில் உள்ள மாவட்டங்கள்
கோவை, திருப்பூர், ஈரோடு, நாமக்கல், சேலம், தருமபுரி, நீலகிரி, கரூர், கிருஷ்ணகிரி, திண்டுக்கல்(நிலக்கோட்டை, நத்தம் தவிர) ஆகிய மாவட்டங்களும் திருச்சி(துறையூர், தொட்டியம், முசிறி), திருப்பத்தூர், கல்லங்குறிச்சி, திருவண்ணாமலை, பெரம்பலூர், பாலக்காடு ஆகிய மாவட்டங்களில் சில எல்லை பகுதிகள் கொங்கு நாட்டிற்கு உட்பட்டதாகும்.
தனி மாநிலத்துக்கான கோரிக்கை
தமிழ்நாட்டின் மேற்கு மாவட்டங்களின் பகுதிகளை உள்ளடக்கிய கொங்குநாடு என்ற தனி மாநிலத்தை உருவாக்க சிலர் கோரிக்கைகளை எழுப்பினர். தமிழ்நாட்டின் பொருளாதாரத்தில் மிகப்பெரும் பங்களிப்பை அளித்துவந்த போதிலும், இந்தப் பகுதியை ஒன்றிய, மாநில அரசுகள் தொடர்ந்து புறக்கணித்து வருவதாக சில சாதி அமைப்புகள் குற்றம் சாட்டின. இப்பிரதேசத்தில் கொங்குநாடு மக்கள் கட்சி, கொங்குநாடு மக்கள் தேசிய கட்சி, கொங்குநாடு முன்னேற்றக் கழகம், கொங்கு வெள்ளாள கவுண்டர்கள் பேரவை, தமிழ்நாடு கொங்கு இளைஞர் பேரவை, கொங்குதேச மக்கள் கட்சி போன்ற அரசியல் கட்சிகள் பிரந்திய அளவில் இயங்கி வருகின்றன. பிறகு, இந்த கோரிக்கை 2021-இல் பாஜகவால் வலியுறுத்தப்பட்டது.
எல்லைகள் குறித்த கருத்து மாறுபாடுகள்
தமிழகத்தின் மேற்கு மாவட்டங்கள் அனைத்தையும் கொங்கு மாவட்டங்கள் என்ற பொதுப் பெயரில் அழைப்பதில் மாற்றுக் கருத்துகள் உள்ளன. கொங்கு நாட்டின் எல்லைப் பகுதிக்குள் மழநாட்டின் பகுதிகளையும் இணைத்து கூறப்பட்டு வருவது குறிப்பிடத்தக்கது. திருச்சிராப்பள்ளிக்கு மேல்பால் காவிரியாற்றுக்கு வடபுறத்திலுள்ள பண்டைய எருமைநாடு வரை (தற்போதைய மைசூர்) தற்கால நாமக்கல், சேலம், தருமபுரி, கிருஷ்ணகிரி, பெரம்பலூர், அரியலூர், திருவண்ணாமலை மாவட்டத்தின் மேற்குப் பகுதி, திருச்சி மாவட்டத்தின் சில பகுதிகள் மற்றும் கரூர் மாவட்டத்தின் சில பகுதிகளை உள்ளடக்கியது மழநாடு ஆகும். மழநாடு மேல்மழநாடு (மேற்கு மழநாடு),  கீழ்மழநாடு (கிழக்கு மழநாடு) என இரு பெரும் பிரிவுகளாகப் பிரிக்கப்பட்டிருந்தது. கீழ்மழநாடு ஒரு காலத்தில் கொல்லி மழவனாலும் அவரது மரபினராலும் ஆளப்பட்டது. கீழ்மழநாடு அதன் நீர் வளத்திற்காக நன்கு அறியப்பட்டதாக ஒரு தமிழ்க் கவிதையில் குறிப்பிடப்பட்டுள்ளது. சங்ககால மன்னர்களான அதியமான், வல்வில் ஓரி, கொல்லி மழவன் ஆகியோர் மழவர் குல மன்னர்களாக இலக்கியங்களால் போற்றப்படுகின்றனர். அரியலூர் ஜமீன் சமஸ்தானத்தை பொ.ஊ. 14-ஆம் நூற்றாண்டில் ஆண்ட ஒப்பில்லா மழவராயர், திருவக்கரை வல்லவ நாட்டை பொ.ஊ. 17-ஆம் நூற்றாண்டில் ஆண்ட மழவராய பண்டாரத்தார் போன்றோர் மழநாட்டின் ஆட்சியாளர்களாவர்.
மொழி
கொங்கு மண்டலத்தில் தமிழ் மொழி பேசப்படுகிறது. கொங்குத் தமிழ் (கொங்கலம் அல்லது கொங்கப் பேச்சு) என்பது கொங்கு நாட்டில் பேசப்படும் ஒரு வட்டார வழக்கு மொழியாகும். மாநில எல்லைப் பகுதிகளில், மக்கள் மலையாளம் மற்றும் கன்னடத்தையும் மிகக் குறைந்த அளவில் பேசுகிறார்கள். நீலகிரி மாவட்டத்தின் பழங்குடி மக்களால் படுக மொழி, தோடா மொழி, இருளா மொழி, கோட்டா மொழி போன்ற பழங்குடி மொழிகளும் பேசப்படுகின்றன.
பொருளாதாரம்
கொங்கு நாட்டில் பல தொழிற்சாலை நிறுவனங்கள் நிறைந்து காணப்படுகிறது. வேளாண்மை மற்றும் ஜவுளித் தொழில்கள் இப்பகுதியின் பொருளாதாரத்திற்கு முக்கியப் பங்களிக்கின்றது. இங்கு பருத்தி ஆடைகள், பின்னலாடை, உள்ளாடைகள் மற்றும் பால், கோழி, மஞ்சள், கரும்பு, அரிசி, வெள்ளை பட்டு, தேங்காய், வாழைப்பழங்கள் போன்ற விவசாய பொருட்களும் மற்றும் காகிதம், வாகன உதிரி பாகங்கள், நீர் விசையியக்கக் குழாய்கள், அரவை இயந்திரம், நகைகள், அலுமினியம் ஆகிய பொருட்கள் தயாரிப்பதில் கொங்கு நாடு முக்கியப் பங்கு வகிக்கிறது. இங்கு தகவல் தொழில்நுட்ப சேவை நிறுவனங்கள் நிறைந்து காணப்படுகிறது. திருப்பூருடன், கோயம்புத்தூர் "தென்னிந்தியாவின் மான்செஸ்டர்" என்று அழைக்கப்படுகிறது. திருப்பூர் பின்னலாடை மற்றும் ஆயத்த ஆடை தொழிலில் மிகவும் சிறந்து விளங்குகிறது. தமிழகத்தில் ஏழாவது பெரிய நகரமான திருப்பூர் வேகமாக வளர்ச்சியடைந்து வரும் ஒரு தொழில் நகரமாகும். திண்டுக்கல் மாவட்டம் தமிழ்நாட்டில் காய்கறி உற்பத்தி செய்யும் மிகப்பெரிய மாவட்டமாகும். திண்டுக்கல் மாவட்டத்தில் உள்ள ஒட்டன்சத்திரம் காய்கறி சந்தை தமிழ்நாட்டில் உள்ள மிகப்பெரிய காய்கறி சந்தைகளில் ஒன்றாகும். ஈரோடு மாவட்டத்தில் மஞ்சள் அதிகளவில் பயிரிடப்பட்டு, ஏற்றுமதி செய்யப்படுகிறது. தேங்காய் கொப்பரை, தேங்காய் எண்ணெய் உற்பத்தியில் காங்கேயம் இந்தியாவில் முன்னணியில் உள்ளது. சேலம் மற்றும் நாமக்கல் மாவட்டத்தில் மரவல்லிக்கிழங்கு அதிகளவில் பயிரிடப்படுகிறது. சேலம், தருமபுரி மற்றும் கிருஷ்ணகிரி மாவட்டங்களில் மாம்பழம் அதிகளவில் விளைகிறது.
சுற்றுலா தளங்கள்
நீலகிரி, கொடைக்கானல், ஏற்காடு, கொல்லிமலை, ஒகேனக்கல், சத்தியமங்கலம், ஆனை மலை மற்றும் வால்பாறை ஆகிய பகுதிகள் சுற்றுலா தளங்களாகும்.
கோவில்கள்
பழனி, பண்ணாரி மாரியம்மன் கோயில், பவானி சங்கமேசுவரர் கோயில், திருச்செங்கோடு அர்த்தநாரீசுவரர் கோயில், கொடுமுடி, நாமக்கல் ஆஞ்சநேயர் கோயில், சிவன்மலை மற்றும் மருதமலை ஆகிய கோவில்கள் கொங்கு நாட்டில் உள்ள முக்கிய கோவில்களாகும். சென்னிமலை முருகன் கோவில், ஊத்துக்குளி கதித்தமலை வெற்றி வேலாயுத சாமி திருக்கோயில், வெள்ளோடு ராசா கோவில், பேரூர் பட்டீஸ்வரர் திருக்கோவில், பேரூர் பட்டி விநாயகர் கோவில், கோவை தண்டு மாரியம்மன் கோவில், கோவை கோனியம்மன் கோவில், காரமடை அரங்கநாதர் திருக்கோவில் ஆகியவை குறிப்பிடத்தகுந்த கோவில்கள் ஆகும். கொங்கு நாட்டில் குன்று தோறும் குமரன் என்ற பழமொழிக்கு ஏற்ப கொங்கு நாடு முருகன் சன்னதிகளைக் கொண்ட பல சைவக் கோயில்களைப் பெற்றுள்ளது.
மேற்கோள்கள்
பகுப்பு:கொங்கு பகுப்பு:தமிழ்நாடு மண்டலங்கள்
மேல் மாகாண சபையின் கொடி
மேல் மாகாண சபையின் கொடி என்பது, இலங்கையின் ஒன்பது மாகாண சபைகளுள் ஒன்றான மேல் மாகாண சபைக்கான கொடி ஆகும். இது 1987ம் ஆண்டு ஏற்றுக்கொள்ளப்பட்டது.
அமைப்பு
மேல் மாகாணக் கொடி ஒன்றினுள் ஒன்றாக அடுக்கப்பட்ட மூன்று செவ்வக வடிவங்களைக் கொண்டது. வெளிச் செவ்வகம் பச்சை நிறத்தினான கரைபோல் அமைந்துள்ளது. அதற்குள் அடுத்ததாக அமைந்திருப்பது வெள்ளைப் பின்னணியில் பச்சை, மஞ்சள், சிவப்பு ஆகிய நிறங்களாலான அலங்கார வடிவங்களைக் கொண்ட ஒரு பட்டையாகும். நடுவில் அமைந்திருப்பது கடும் சிவப்பு நிறம்கொண்ட செவ்வகம் ஆகும். இதன் நான்கு மூலைகளிலும் வெண்ணிற அரசிலைச் சின்னங்கள் உள்ளன. மேற்படி செவ்வகத்தின் நடுவில் கிடையாக வரிசையாக அமைந்த மூன்று வெள்ளை நிறத்தில் கோட்டுருவங்களாக வரையப்பட்ட வட்டங்கள் காணப்படுகின்றன. இவற்றின் நடுவில் கடுஞ் சிவப்புப் பின்னணியில், பொன்னிறத்திலான சின்னங்கள் வரையப்பட்டுள்ளன. இடப்பக்க வட்டம் மூன்று தலை நாகத்தையும், நடு வட்டம் வாளேந்திய சிங்கத்தையும், வலப்பக்க வட்டம் அன்னப்பறவையையும் கொண்டுள்ளன.
மேற்கோள்கள்
பகுப்பு:இலங்கை மாகாண சபைக் கொடிகள் பகுப்பு:மேல் மாகாணம், இலங்கை
மாணிக்கம்பட்டி கன்னிமார் கோயில்
மாணிக்கம்பட்டி கன்னிமார் கோயில் தமிழ்நாட்டில் மதுரை மாவட்டம், மாணிக்கம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி வழிபாடு நடக்கிறது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தனிமைக்கான உரிமை
தனிமைக்கான உரிமை  என்பது ஒரு மனித உரிமை ஆகும். மேலும் அரசு மற்றும் தனியாரின், தனிமை மற்றும் தனிமனித சுதந்திரத்திற்கான அச்சுறுத்தல்களை தடுக்கும் பல சட்டபூர்வமான, பரம்பரை வழக்கங்களின் ஒரு பகுதி ஆகும்.
பின்னணி
தனிமைக்கான உரிமை, இயற்கையான உரிமைகளின் தத்துவத்தை பயன்படுத்துகிறது, மற்றும், அது பொதுவாக புதிய தகவல் மற்றும் தொடர்பு தொழில்நுட்பங்களுக்கு பதிலளிக்கிறது.. அமெரிக்காவில், வழக்கறிஞர் சாமுவேல் டி. வாரன் மற்றும் எதிர்கால அமெரிக்க உச்ச நீதிமன்ற நீதிபதி லூயிஸ் பிரான்டீஸ் ஆகியோரால் டிசம்பர் 15, 1890 ஹார்வர்ட் சட்ட விமர்சனம் இதழில், "தி ரைட் டு பிரைவசி" என்ற தலைப்பில் எழுதப்பட்ட, ஒரு கட்டுரை, பெரும்பாலும் அமெரிக்காவின் தனிமைக்கான உரிமைக்கு முதல் உள்ளார்ந்த அறிவிப்பாக  கருதப்படுகிறது. வாரன் மற்றும் பிரான்டீஸ், தனி மனித இரகசியம் என்பது தனியாக இருக்கும் உரிமை என்று எழுதினார்கள், மற்றும் தனிநபர்களை பாதுகாப்பதில் கவனம் செலுத்தினார்கள். மேலும் இந்த அணுகுமுறை, "மஞ்சள் பத்திரிகை" எனவும் அழைக்கப்படும் பரபரப்பான பத்திரிகைதுறை மற்றும் புகைப்படம் போன்ற  நேரத்தின் சமீபத்திய தொழில்நுட்ப வளர்ச்சிகளுக்கு பதில் அளிப்பதாக  இருந்தது.
சொற்பொருள் விளக்கங்கள்
சமீபத்திய ஆண்டுகளில் தெளிவாக மற்றும் துல்லியமாக "தனிப்பட்ட இரகசிய உரிமை." ஐ வரையறுக்க, சில முயற்சிகள் மட்டுமே மேற்கொள்ளப்பட்டுள்ளன  2005 ஆம் ஆண்டில், சட்டம் & தொழில்நுட்ப ஹைஃபா மையம் மாணவர்கள், உண்மையில் தனிமனித இரகசிய உரிமையை  "ஒரு தனி சட்ட உரிமையாக  வரையறுக்கவே  கூடாது" என்று வலியுறுத்தினார்கள். அவர்கள் தர்க்கஅறிவு மூலம், அமுலில் உள்ள தனிமனித இரகசிய உரிமை தொடர்பான சட்டங்கள் பொதுவாக போதுமானதாக இருக்கவேண்டும். டீன் புரோசர் போன்ற பிற நிபுணர்கள், நீதிமன்ற அமைப்பில்  முன்னணி வகையான மனித இரகசிய வழக்குகளுக்கு இடையே ஒரு "பொது நிலைப்பாட்டை" கண்டுபிடிக்க, குறைந்தபட்சம் ஒரு வரையறையை  உருவாக்க, முயற்சி செய்தார்கள், ஆனால் தோல்வியடைந்தார்கள். இஸ்ரேலில் உள்ள ஒரு சட்டப் பள்ளி கட்டுரை, எனினும், "இலக்கமுறை சூழலில் தனிமனித இரகசியம் " என்ற பொருள் மீது "தனிப்பட்ட இரகசிய உரிமை என்பது தனக்குள்ளே சட்ட பாதுகாப்பிற்கு தகுதி உள்ள சுதந்திரமான உரிமையாகப்  பார்க்கப்பட வேண்டும் என்று அறிவுறுத்தினார்கள். அது அதனால்  "தனி மனித இரகசிய உரிமை" க்கு ஒரு நடைமுறை வரையறையை திட்டத்தை முன்மொழிந்தது. தனிமனித இரகசிய உரிமை, என்பது நம்மைச் சுற்றி ஒரு இராச்சியத்தை வைத்துக் கொள்வது. அந்த இராச்சியம் நம் உடல், வீடு, சொத்து, எண்ணங்கள், உணர்வுகள், இரகசியங்கள்  மற்றும் அடையாளம் போன்ற நம்மில் ஒரு பகுதியாக இருக்கும் எல்லாவற்றையும், உள்ளடக்கியது ஆகும் . தனிமனித இரகசிய உரிமை  நமக்கு, நம் இராச்சியத்தில் மற்றவர்களால்  நுழைய முடியக்கூடிய, பகுதிகளை தேர்ந்தெடுக்கும்  திறனையும் மற்றும், விஸ்தீரணம், முறை , நாம் வெளியிட தேர்வு செய்துள்ள பகுதிகளின்  பயன்பாட்டின் நேரம்  ஆகியவற்றை கட்டுப்படுத்தும் திறனையும், கொடுக்கிறது.
ஒரு தனிப்பட்ட உரிமை
ஆலன் வெஸ்டின், புதிய தொழில்நுட்பங்கள் தனிமனித இரகசியம் மற்றும் வெளிப்படுத்தல் இடையேயான சமநிலையை திருத்தி மாற்றம் செய்கின்றன என்று நம்புகிறார். மற்றும் தனிமனித இரகசியவுரிமை, ஜனநாயக நடைமுறைகளைப் பாதுகாக்க அரசாங்க கண்காணிப்பை கட்டுப்படுத்தலாம் என்றும் நம்புகிறார். வெஸ்டின் தனி மனித இரகசியம் என்பது ",அவர்களுக்காக எப்பொழுது, எப்படி, மற்றும்  எந்த அளவிற்கு அவர்களை பற்றிய தகவல் மற்றவர்களுக்கு தெரிவிக்கப்படுகிறது     என்பதை தீர்மானிக்க தனி நபர்கள், குழுக்கள், அல்லது நிறுவனங்களின் கூற்று" என வரையறுக்கிறார். வெஸ்டின் இரகசியத்தின் நான்கு நிலைமைகளான தனிமை, நெருங்கிய நட்பு, தெரியாமை, ஒதுக்கி வைத்தல் ஆகியவற்றினை விவரிக்கிறார். இந்த நிலைகள் பங்கேற்றளை விதி முறைகளுக்கு   எதிராக சமப்படுத்த வேண்டும்:
மனிதன் தான் வாழும் சமுதாயத்தில், சமுதாயத்தால் அமைக்கப்பட்ட சுற்றுச்சூழல் நிலைமைகள் மற்றும் சமூக நெறிகளின் வெளிச்சத்தில், ஒவ்வொரு தனி மனிதனும் தொடர்ந்து தனி மனித சீர் படுத்துகை முறையில் ஆட்கொள்ளப்படுகின்றான். அதில் அவன் தனி மனித இரகசிய ஆசையையும் வெளிப்படுத்தல்மற்றும் மற்றவர்களுக்கு  தன்னைதானே  தொடர்பு கொள்ளும் ஆசையையும் சமன் படுத்துகிறான். - ஆலன் வெஸ்டின், தனிமனித இரகசியம் மற்றும் சுதந்திரம் , 1968 தாராளவாத ஜனநாயக முறைகளின் கீழ், தனி மனித இரகசியம் அரசியல் வாழ்வில் இருந்து தனியாக ஒரு இடத்தை உருவாக்குகிறது. மற்றும் ஜனநாயக சுதந்திரங்களான கூட்டு, மற்றும் பேச்சு சுதந்திரத்தை உறுதிப்படுத்தும்போது தனி மனித சுயாட்சியை அனுமதிக்கிறது.
டேவிட் ப்லேஹெர்ட்டி பிணைய கணினியில் தரவுத்தளங்கள் தனிமனித இரகசியத்திற்கு அச்சுறுத்தல்கள் காட்டுவதாக  நம்புகிறார். அவர் "தொகுப்பு, பயன்பாடு, மற்றும் தனிப்பட்ட தகவல்களை பரப்புதல்" ஆகியவைகளை உள்ளடக்கிய  'தரவு பாதுகாப்பு' ஐ  இரகசியத்தின் ஒரு அம்சமாக வளரச்செய்கிறார். இந்த கருத்துப்படிவம் உலகம் முழுவதும் அரசாங்கங்களால்  பயன்படுத்தப்படும் நியாயமான தகவல் நடைமுறைகளுக்கு அடித்தளம் அமைக்கிறது. ப்லேஹெர்ட்டி தனிமனித இரகசியத்தை ஒரு தகவல் கட்டுப்பாடு யோசனையாக முன்அனுப்புகிறார்.அந்த யோசனை "[நான்] ஒரு தனி நபர் தனியாக இருக்க விடப்பட வேண்டும் மற்றும் தங்களை பற்றிய தகவல்கள் எப்படி பயன்படுத்தப்படுகிறது என்பதை கட்டுப்படுத்துவதை கையாளவேண்டும்" ஆகும்.
ரிச்சர்ட் போஸ்னர் மற்றும் லாரன்ஸ் லெஸ்ஸிக்  தனிப்பட்ட தகவல்களை கட்டுப்படுத்துவதின்   பொருளாதார அம்சங்களில் கவனம் செலுத்துகிறார்கள். போஸ்னர், தனி மனித இரகசியத்தை, சந்தை செயல்திறனை குறைக்கும் தகவலை, மறைப்பதற்காக விமர்சிக்கிறார். போஸ்னர், வேலை என்பது, ஒரு பொருளை விற்பனை செய்வது போன்று, தன்னையே தொழிலாளர் சந்தையில் விற்பனை செய்வது என்று நம்புகிறார். "பொருளில்" உள்ள ஏதாவது 'குறைபாடு' பற்றிய தகவல் அளிக்கப்படவில்லை என்றால் அது மோசடி ஆகும். லெஸ்ஸிக் "மக்கள் தனி மனித இரகசிய உரிமையை ஒரு சொத்து உரிமையாக மனதில் எண்ணம் கொண்டால், தனி மனித இரகசியத்தின் பாதுகாப்பு வலுவானதாக இருக்கும்" என கூறுகிறார். மற்றும் "மக்கள் தங்களை பற்றிய தகவல்களை கட்டுப்படுத்த முடிய வேண்டும் " என்றும் வாதாடுகிறார். தனிமனித இரகசியத்திற்கு பொருளாதார அணுகுமுறைகள், இரகசியத்தின் இனவாத கருத்துக்களை பராமரிப்பதை கடினமாக்குகின்றன.
ஒரு கூட்டு மதிப்பு மற்றும் மனித உரிமை
அங்கே, தனி மனித இரகசியத்தை ஒரு அடிப்படை மனித உரிமையாக திரும்ப அமைக்க முயற்சிகள் நடந்து வருகின்றன. அடிப்படை மனித உரிமையின் சமூக மதிப்பு, ஜனநாயக  சமுதாயத்தின்  செயல்பாட்டில் ஒரு அவசியமான கூறாக உள்ளது. அமிடை எட்சியோனி ஒரு சமூகத்துவ அணுகுமுறையை  தனிமனித இரகசியத்திற்கு அறிவுறுத்துகிறார். இதற்கு, சமூக ஒழுங்கை நிலைநாட்ட ஒரு பகிர்வு தார்மீக கலாச்சாரம் தேவைப்படுகிறது. எட்சியோனி, "தனி மனித இரகசியம் வெறுமனே பல மற்ற நல்லவைகளுக்கு மத்தியில் ஒரு நல்லது " என்று நம்புகிறார். மற்றும் தொழில்நுட்ப விளைவுகள் சமூக பொறுப்புணர்வு மற்றும் தப்பு ஆகியவற்றையும் சார்ந்தது என்றும் நம்புகிறார். அவர் தனி மனித இரகசிய சட்டங்கள் மட்டுமே அரசாங்கம் கண்காணிப்பை அதிகரிக்கும் என்று கூறுகிறார்.
பிரிசில்லா ரீகன், தனி மனித இரகசியத்தைபற்றிய  தனிப்பட்ட கருத்துக்கள் தத்துவ  ரீதியாக மற்றும் கொள்கையில் தோல்வியுற்றன என்று நம்புகிறார். அவர் மூன்று பரிமாணங்களில் தனி மனித இரகசியத்தின் சமூக மதிப்பை ஆதரிக்கிறார்: பகிர்வு உணர்வுகள், பொது மதிப்புகள் மற்றும் கூட்டு கூறுகள். தனி மனித இரகசியம் பற்றிய பகிர்வு கருத்துக்கள்  மனசாட்சியின் சுதந்திரம் மற்றும் எண்ணத்தில் பன்முகத்தன்மையை அனுமதிக்கின்றன. பொதுமக்கள் மதிப்பு, பேச்சு மற்றும் கழக சுதந்திரங்கள் உள்பட ஜனநாயக பங்கேற்றலுக்கு உத்தரவாதம் அளிக்கிறது.மற்றும் அரசு அதிகாரத்தை கட்டுபடுத்துகிறது. கூட்டு உறுப்புகள் தனி மனித இரகசியத்தை,பிரிக்க முடியாத கூட்டு நன்மை என்று விவரிக்கின்றன. ரீகன் இலக்கு, கொள்கை உருவாக்கத்தில் தனிமனித இரகசிய கூற்றுக்களை வலுப்படுத்துவது ஆகும். "நாங்கள் தனி மனித இரகசியத்தின் கூட்டு அல்லது பொதுமக்களின் நல்ல மதிப்பு, அத்துடன்தனி மனித இரகசியத்தின்  பொதுவான மற்றும் பொதுமக்களின் மதிப்பை அங்கீகரித்ததால், தனி மனித இரகசியத்தை பரிந்துரைப்பவர்கள், அதன்மீது பாதுகாப்பிற்காக வாதாடுவதற்காக ஒரு வலுவான அடித்தளத்தை பெற்று இருப்பார்கள் ".
லெஸ்லி ரீகன் நிழல் தனி மனித இரகசிய உரிமை அர்த்தமுள்ள ஜனநாயக பங்கிற்கு அவசியம் என்று வாதிடுகிறார், மற்றும் தனி மனித இரகசிய உரிமை மனித கண்ணியம் மற்றும் சுய அதிகாரம் ஆகியவற்றிற்கு உறுதி அளிக்கிறது.எப்படி தகவல் விநியோகிக்கப்படுகிறது மற்றும் இது உரியதானது என்றால் தனி மனித இரகசியம் விதிமுறைகளை சார்ந்து இருக்கிறது. அந்தரங்கத்தை மீறுதல் சூழலை சார்ந்தது. தனிமனித இரகசிய உரிமைக்கு, மனித உரிமைகளுக்கான  ஐக்கிய நாடுகள் பிரகடனத்தில், முன்னுதாரணம் உண்டு. தனிமனித இரகசியம் ஒரு மக்களை மையப்படுத்திய கண்ணோட்டத்தில் அணுகப்பட வேண்டும், மற்றும் சந்தை மூலம் கூடாது என்று ஷேட் நம்புகிறார்.
சான்றுகள்
பகுப்பு:சட்டம் பகுப்பு:மனித உரிமைகள்
சேப்பாக் சூப்பர் கில்லீஸ்
சேப்பாக் சூப்பர் கில்லீஸ் என்பது தமிழ்நாடு பிரீமியர் லீக்கில் (டி.என்.பி.எல்) சென்னை நகரத்தை பிரதிநிதித்துவப்படுத்தும் கிரிக்கெட் அணியாகும். இந்த அணி மெட்ரோனேஷன் சென்னை டெலிவிஷன் பிரைவேட் லிமிடெட் நிறுவனத்திற்கு சொந்தமானது. சேப்பாக் சூப்பர் கில்லீஸ் தமிழ்நாடு பிரீமியர் லீக் இரண்டாவது சீசனின் இறுதிப் போட்டியில் வென்று சாம்பியன் பட்டம் வெண்றனர்.
பயிற்சியாளர் : ஹேமங் பதானி
உதவி பயிற்சியாளர்  : அவினாஷ்
உதவி பயிற்சியாளர்  : சாய் ரூபேஷ்
பயிற்சியாளர்  : தனசேகர் பாண்டியன்
பிசியோ  : கார்த்திக்தாசன்
இயன்முறையார்  : ஜிக்னேஷ்
குழு மேலாளர்  : கிருஷ்ணா
மீடியா மேலாளர்  : அசோக் ராகவன்
புள்ளியியல்
அதிக விக்கெட் எடுத்தவர் - சாய் கிஷோர் (17 விக்கெட் - டி.என்.பி.எல் 2017)
தொடரின் மிகவும் ஆற்றல்மிக்க வீரர் - சசிதேவ் (டி.என்.பி.எல் 2017)
டி.என்.பி.எல் 2016 இல் சேப்பாக் சூப்பர் கில்லீஸுக்கு அதிக ரன்கள் சேர்த்தவர்- '''கே.எச். கோபிநாத் (273 ரன்கள்)'''
'''டி.என்.பி.எல் 2017 இல் சேப்பாக் சூப்பர் கில்லீஸுக்கு அதிக ரன்கள் - கே.எச். கோபிநாத் (251 ரன்கள்)'''
குறிப்புகள்
பகுப்பு:தமிழ்நாடு பிரீமியர் லீக்
முள்ளிப்பட்டி ஊராட்சி
முள்ளிப்பட்டி ஊராட்சி (Mullipatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1063 ஆகும். இவர்களில் பெண்கள் 578 பேரும் ஆண்கள் 485 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நயாகரா அருவி
நயாகரா அருவி என்பது வட அமெரிக்காவின் வட கிழக்குப் பகுதியில் உள்ள புகழ் மிக்க ஒரு பேரருவி. இது உலகத்திலேயே உள்ள அருங்காட்சிகளில் ஒன்றாக போற்றப்படுகிறது. ஆண்டுதோறும் இதனைப் பார்க்க 10 மில்லியன் மக்கள் வருகின்றனர். இப்பேரருவி கனடாவிற்கும் ஐக்கிய அமெரிக்க நாடுகளுக்குமான எல்லையில் ஓடும் சுமார் 56 கி.மீ நீளமுள்ள நயாகரா ஆற்றின் பாதி தொலைவில் அமைந்துள்ளது. இது தனியான இரண்டு பெரிய அருவிகளைக் கொண்டது. சுமார் 85% நீர் கனடாவில் உள்ள ஹோஸ் (ஹார்ஸ்) ஷூ அருவி என ஆங்கிலத்தில் வழங்கப்படும் குதிரை இலாட அருவியிலும், மீதம் உள்ளது அமெரிக்கப் பகுதியில் உள்ள அமெரிக்கன் அருவியிலும் விழுகின்றது. இவை இரண்டும் அல்லாமல் ஒரு சிறிய பிரைடல் வெய்ல் அருவியும் உண்டு. குதிரை இலாட அருவி 792 மீ அகலம் கொண்டது, உயரம் 53 மீ. அதிக உயரமானதாக இல்லாவிடினும் நயகாரா அருவியானது மிகவும் அகலமானது. அமெரிக்கன் அருவி 55 மீ உயரமும், 305 மீ அகலமும் கொண்டது. நயாகராப் பேரருவியில் ஆறு மில்லியன் கன அடிக்கு (168,000 m³) அதிகமான நீரானது ஒவ்வொரு நிமிடமும் இந்த அருவியினூடு பாய்ந்துசெல்கிறது. உலகில் மிகவும் பரவலாக அறியப்பட்ட இந்த அருவியானது வட அமெரிக்காவின் அதிசக்தி வாய்ந்த அருவியாகவும் இருக்கிறது.
இப்பேரருவி சுமார் 12,000 ஆண்டுகளுக்கும் முன்னர் தோன்றியது என்றும், முன்பு இப்பொழுதிருக்கும் இடத்தில் இருந்து 11 கி.மீ தொலைவில் உள்ள லூயிஸ்டன் (Lewsiston) என்னும் இடத்தில் இருந்ததாகவும் கருதப்படுகிறது. அமெரிக்கவின் வட கிழக்கிலே உள்ள ஐம்பெரும் நன்னீர் ஏரிகளில் உள்ள மூன்று ஏரி நீரும் சிறிய ஏரியாகிய ஈரி என்னும் ஏரியின் வழியாக பாய்கின்றது. இந்த ஈரி ஏரியில் இருந்து நீரானது அதைவிட கீழான நிலப்பகுதியில் அமைந்துள்ள உள்ள ஒன்டாரியோ ஏரியில் விழுகின்றது, இப்படிப் பாயும் ஆறுதான் சிறு நீளம் கொண்ட நயாகரா ஆறு.
அழகிற்கு பெயர்போன நயாகரா அருவி நீர் மின்சாரத்திற்கும் சுற்றுச்சூழல் பாதுகாப்பிற்குமான ஒரு பெறுமதிமிக்க இயற்கை மூலமாகும். இயற்கை அதிசயமான நயகாரா அருவியின் இரட்டை நகரங்களான நயாகரா ஃபால்ஸ் (நியூ யோர்க்), நயாகரா ஃபால்ஸ்(ஒன்டாரியோ) ஆகியவற்றை உள்ளடக்கிய நிலப்பகுதி கடந்த ஒரு நூற்றாண்டு காலமாக புகழ் பெற்ற ஒரு சுற்றுலாத்தலமாக விளங்குகிறது. நீரோடத்தை மின்னாற்றல் ஆக மாற்ற இங்குள்ள ராபர்ட்டு மோசசு (Robert Moses) மின் நிலையமும், ஆடம் பெக் (Adam Beck) என்னும் இரு மின் நிலையங்களும் சேர்ந்து 4 கிகா வாட் (4,000,000 கிலோ வாட்) மின்னாற்றல் உற்பத்தி செய்கின்றன. இது நீரோட்டத்தைப் பயன்படுத்தி ஆக்கும் மின்னாற்றல் ஆகையால், சுற்றுப்புறம் சூழலில் பெருங்கேடு ஏதும் விளைவிப்பதில்லை.
சிறப்பியல்புகள்
குதிரை லாட நீர்வீழ்ச்சி சுமார் 173 அடியிலிருந்து (53 மீ) விழுகிறது. அமெரிக்க நீர்வீழ்ச்சியின் உயரம் அதற்கு கீழே இருக்கும் பெரிய கற்பாறைகளால் வேறுபடுகிறது. இதன்காரணமாக நீர்வீழ்ச்சியின் உயரம் 70-100 அடி (21-30 மீ) என வேறுபடுகிறது. பெரிய குதிரை லாட அருவியின் அகலம் 2,600 அடியாகவும் (790 மீ), அமெரிக்க நீர்வீழ்ச்சியின் அகலம் 1.060 அடியாகவும் (320 மீ) இருக்கிறது. நயாகரா நீர்வீழ்ச்சியின் அமெரிக்க உச்சிநிலைக்கும் கனடிய உச்சிநிலைக்கும் இடையே உள்ள தூரம் சுமார் 3,409 அடியாகும் (1,039 மீ) ஆகும்.
உச்ச பருவநிலை காலங்களில் நீர்வீழ்ச்சியிலிருந்து விழுகின்ற நீரின் அளவு வினாடிக்கு 202,000 என கன அடி (5,700 மீ 3) அளவு கூட சில சமயங்களில் இருக்கிறது. இவ்வாறு நீர்வீழ்ச்சியில் விழுகின்ற நீரானது அதிரிப்பதன் காரணமாக எறீ (Erie) ஏரியின் நீர்மட்ட உயர்வும் அதிகமாகிறது, எனில் இவை நேரடியாக தொடர்பில் உள்ளன. இந் நிகழ்வு பொதுவாக வசந்த காலத்தின் பிற்பகுதி அல்லது கோடையின் துவக்கத்தில் நிகழ்கிறது.
நயாகரா அருவியை விட உலகில் ஐநூறுக்கும் மேற்பட்ட உயரமான அருவிகள் இருந்தாலும் அவை குறைந்த அளவு நீரையே தருகின்றன. நயாகரா அருவியின் உயரமும் கொள்ளவும் சேர்ந்தே அதற்கு பெரும்புகழைத் தேடித்தந்தன. வெனிசுலாவில் உள்ள தேவைதை அருவியே 979 மீட்டர்கள் உயரத்தோடு உலகின் மிக உயரம் கொண்ட அருவியாக இருக்கிறது.
சாவுப் பள்ளத்தாக்கு
குறிப்புகள்
பகுப்பு:அமெரிக்கப் பள்ளத்தாக்குகள்
நயாகரா அருவி
மெயிட் ஆஃப் த மிஸ்ட் (Maid of the Mist)
250px|thumb|குதிரை லாட அருவி அருகே செல்லும் மெய்ட் ஆப் த மிஸ்ட் படகு. மெயிட் ஆஃப் த மிஸ்ட் என்பது 3 அருவிகளையும் படகு மூலம் காட்டும் நிகழ்வுக்கு பெயராகும். இப்படகு மூலம் குதிரை லாட அருவி அருகே செல்ல முடியும். அமெரிக்கப் பகுதியிலிருந்தும் கனேடியப் பகுதியிலிருந்தும் இதற்கான படகுகள் செல்கின்றன.
கேவ் ஆப் த வின்ட்ஸ் ( Cave of the Winds )
பிரைடல் வெய்ல் அருவி அமெரிக்கப் பகுதியில் அமெரிக்கன் அருவிக்கு அருகில் உள்ளது. இவ்வருவியை கீழிருந்து பார்க்க மரப் படிக்கட்டுகள் அமைத்துள்ளார்கள். 250px|thumb|பிரைடல் வெய்ல் அருவியை பார்க்க அமைக்கப்பட்டுள்ள மரப் படிக்கட்டுகள்.
வானவில் பாலம் (Rainbow Bridge)
வானவில் பாலம் என்றழைக்கப்படும் இப்பாலம் நயாகராவில் அமெரிக்காவையும் கனடாவையும் இணைக்கிறது. இது நயாகரா அருவி அருகில் உள்ளது.
புவியியல்
இவ்வருவி 10,000 ஆண்டுகளுக்கு முன் விசுகான்சின் பனியாற்றின் மூலம் உருவானது. இப்பனியாறே அமெரிக்கப் பேரேரிகள் உருவானதற்கு காரணமாகும்.
வரலாறு
நயாகரா என்ற பெயர் எப்படி இவ்வருவிக்கு வந்தது என்பது பற்றி பல்வேறு கருத்துகள் உள்ளன. பிரூசு டிரிக்கர் என்ற அறிஞரின் கூற்றுப்படி இது இப்பகுதியில் வாழ்ந்த பழங்குடிகள் நயாக்கராராகே என்று அழைக்கப்பட்டார்கள் அதன் மூலம் வந்திருக்கலாம் என்கிறார். ஜியார்ஜ் சூடுவர்ட் என்ற அறிஞர் பழங்குடிகளின் நகரான ஓங்னியாகரா என்பதில் இருந்து வந்திருக்கலாம் என்கிறார். என்றி சுகுல்கிராப்ட் என்ற அறிஞர் இது மோகாக் என்ற பழங்குடியினரின் சொல் என்கிறார்.
மின் ஆற்றல்
நயாக்கரா அருவியின் ஆற்றல் மின் உற்பத்திக்கு உகந்தது என அறியப்பட்டது. இவ்வருவியின் நீரை முதலில் கட்டுக்குள் கொண்டு வர 1759ல் முயன்றார்கள்.
சுற்றுலா
இந்த அருவியில் கோடை காலத்தில் காலை மாலை என இரு பொழுதுகளிலுமே அதிக பார்வையாளர்கள் வருகிறார்கள். கனடா நாட்டிலுள்ள நயாகராவின் பகுதியில் வெள்ளொளிகளை அருவியின் இரண்டு பக்கத்தில் இருந்துமே பாய்ச்சுகிறார்கள். இது வழக்கமாக நள்ளிரவு வரை நீடிக்கிறது. கி .பி. 2007ஆம் ஆண்டில் மட்டும் இரண்டு கோடி பார்வையாளர்கள் இங்கு வந்து சென்றார்கள். கி .பி. 2009ஆம் ஆண்டில் பார்வையாளர்களின் எண்ணிக்கை 2.8 கோடியாக கூடியது. பல காலமாகவே இப்பகுதியில் நடக்கும் "மெய்டு ஆஃப் தி மிசுடு" படகோட்டம் மிகப் பிரபலம். இந்த நிகழ்வு கி .பி. 1846ஆம் ஆண்டு முதலேயே நடத்தப்படுகிறது.